open-index/open-wikipedia-markdown huggingface dataset:
יחידת שליטה במצלמת אולפן

שמאל|ממוזער|250px|ארבע יחידות בקרת מצלמה
**יחידת שליטה במצלמת אולפן**, הנקראת גם **יחידת בקרת המצלמה** (באנגלית: **Camera Control Unit**, ר"ת CCU) -  היא מערכת כיוון ושליטה במצלמות וידאו, משמשת בעיקר בשידור חי באולפן טלוויזיה, כחלק ממערך האולפן. יחידה זו אחראית על תפעול מצלמת ווידאו מקצועית באולפן באמצעות שליטה באותות הווידאו היוצאים מהמצלמה לחדר הבקרה ושליטה בתפקודי המצלמה (הצמצם, מהירות התריס, ההגבר האלקטרוני, איזון לשחור וללבן, ביצוע כיוונים מדויקים: Black Contrast ,Knee ,Detail). יחידת השליטה יכולה לשלוט בכמה מצלמות אולפן בו זמנית, להשוות בין רמות האור והצבע בכל המצלמות, לאזן את הצבעים וליצור אחידות בין התוצרים של המצלמות.

יחידת השליטה משמשת למעשה כשלט רחוק המאפשר למפעיל היחידה לתפעל את הצד הטכני של המצלמות מחדר הבקרה ומשחרר את צלם האולפן להתמקד בכיוון הפריים ללא צורך בכיוון הפרמטרים האחרים.

כמו כן, מעבדת יחידת השליטה את אותות הווידאו המגיעים מהמצלמה (RGB - אדום, ירוק וכחול) לאותות קומפוננט (YUV) או SDI או קומפוזיט על מנת להשוותם למקורות הווידאו הנוספים בתוכנית האולפן ועל ידי כך ליצור אחידות באיכות השידור ובפורמט ההקלטה.

בדרך כלל נמצאת יחידת השליטה בחדר הבקרה סמוך למשגוח גל (WaveForm Monitor) ויחידת מדידית הצבעוניות  (Vectorscope) על מנת לשלוט מרחוק ולתאם בין מספר מצלמות בו זמנית.

ליחידת השליטה יש בדרך כלל מספר פרמטרים נפוצים לשליטה במצלמה. מתפעל היחידה קרוי **בקר תמונה**.

קטגוריה:וידאו
קטגוריה:מונחים בקולנוע
צ'אדור

שמאל|ממוזער|250px|נשים איראניות לובשות צ'אדור
**צ'אדור** (בפרסית: **-چادر** "אוהל") הוא בגד מסורתי לנשים מוסלמיות, לרוב לבן, כחול או שחור, הנפוץ באיראן. הצ'אדור נלבש מחוץ לבית, ומכסה את האישה מהראש ועד הרגליים. החלק בצ'אדור שמסתיר את הפנים עשוי בדרך כלל מבד מוסלין, ואילו החלק שמכסה את השיער עשוי בדרך כלל מכותנה. 

## בחוק האיראני
רזא שאה פהלווי, השאה הראשון באיראן, דגל בהתמערבות. לכן, ב-1936 חוקק חוק על איסור לבישת צ'אדור או רעלה בציבור. שוטרים אכפו את החוק על ידי קריעת הבגד מעל ראשן של הנשים שהלכו איתו ברחובות. בעקבות זאת הצ'אדור הפך להיות סמל פוליטי מצד מנהיגים דתיים. לאחר המהפכה האיראנית, הוחלט כי חובה על הנשים לעטות בציבור צ'אדור או רעלה, והאכיפה מתבצעת על ידי משמרות המהפכה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:כיסויי ראש
קטגוריה:לבוש אסלאמי לנשים
קטגוריה:הלבשה עליונה
קטגוריה:מילים וביטויים בפרסית
תה שעורה

[שמאל|ממוזער|250px|[כוס (כלי)|כוס מלאה בתה שעורה.]]
**תה שעורה** (ביפנית: **麦茶**, תעתיק mugicha; בסינית: **大麦茶**; בפין-יין màichá; בקוריאנית **보리차**, תעתיק Boricha) או **תה שעורה קלוי** הוא משקה ללא קפאין שעשוי מגרעיני שעורה, אשר נפוץ במטבחים הסינים, היפנים, והקוריאנים.

## קישורים חיצוניים

שעורה
עיגון (מחשוב)

פעולת **עיגון** (באנגלית: **mount**) במחשוב מתבצעת לפני גישת המחשב אל התקנים שונים (כגון החסנים ניידים, מחיצות נוספות, וכונני CD-ROM). משמעות העיגון היא הצמדת ההתקן אל מערכת הקבצים הבסיסית של מערכת ההפעלה, והקצאת מספר סידורי שיהיה מזהה ייחודי להתקן, ובכך לאפשר למחשב והמשתמש גישה אליו. 
## נקודת עיגון
נקודת עיגון (ידועה יותר בשם האנגלי Mount point) היא מיקום בקובצי מערכת ההפעלה המשמש כבסיס לעגינת התקנים, שכאשר יעוגן התקן הוא יוצמד אליו.

העיגון יכול להתבצע אוטומטית על ידי המחשב לדוגמה בעת עליית מערכת ההפעלה, או ידנית על ידי פקודות שיתן המשתמש. במערכות הפעלה מבוססות לינוקס, ניתן לעגן התקנים ידנית על ידי שימוש בפקודה mount, או לעגנם אוטומטית על ידי עריכת הקובץ fstab.

קטגוריה:מערכות קבצים
אליפות אירופה בכדורגל נשים 2009

**אליפות אירופה בכדורגל נשים 2009**, הידועה גם בשם **יורו הנשים 2009**, היא אליפות אירופה בכדורגל נשים העשירית שארגנה אופ"א. הטורניר נערך בפינלנד מ-23 באוגוסט עד ה-10 בספטמבר 2009. נבחרת פינלנד העפילה אוטומטית לטורניר כמארחת, כאשר שאר 11 הנבחרות עלו מטורנירי המוקדמות שהחלו בנובמבר 2006.

במשחק הגמר נפגשו גרמניה (בפעם השביעית בתולדותיה) ואנגליה - בהופעה ראשונה בגמר מאז 1984. בסיום משחק חד צדדי לחלוטין, ניצחה גרמניה 2-6, וזכתה בתואר בפעם החמישית ברציפות. אינקה גרינגס, שסיימה כמלכת השערים (6 כיבושים) וכשחקנית המצטיינת של הטורניר, כבשה צמד בגמר. קפטנית גרמניה, בירגיט פרינץ, שגם היא כבשה צמד בגמר, קבעה שיא זכיות באליפות אירופה - חמש פעמים.

## אצטדיונים
חמישה אצטדיונים, בארבע ערים שונות, נבחרו לארח את משחקי אליפות אירופה. שני אצטדיונים מהחמישה, אצטדיון וריטאס בטורקו ואצטדיון סונרה בהלסינקי, שופצו והורחבו במיוחד לקראת האליפות. אצטדיונים אלו ארחו בסך הכל 25 משחקים במסגרת הטורניר. שני חצאי הגמר נערכו באצטדיונים של טמפרה והלסינקי ומשחק הגמר נערך באצטדיון האולימפי בהלסינקי.

## שלב הבתים
### בית א'

### בית ב'

### בית ג'

## שלב הנוק-אאוט

### רבע הגמר

### חצי הגמר

### הגמר

## כובשות השערים
**6 שערים**
* 20px אינקה גרינגס (גרמניה)
**3 שערים**
* 20px אניולה אלוקו (אנגליה)
* 20px קלי סמית' (אנגליה)
* 20px פטמירה באיירמאיי (גרמניה)
* 20px ויקטוריה סוונסון (שוודיה)

## קישורים חיצוניים

* האתר הרשמי של אליפות אירופה 2009
* דף האליפות באתר התאחדות הכדורגל הפינית

## הערות שוליים

קטגוריה:אליפויות אירופה בכדורגל נשים
קטגוריה:תחרויות כדורגל ב-2009
קטגוריה:תחרויות ספורט בפינלנד
קטגוריה:תחרויות כדורגל בפינלנד
פרויקציה (מוזיקה)

**פרויקציה** היא טכניקת דיבור המשמשת בעיקר בעולם התיאטרון. בעזרת שימוש בפרויקציה ניתן לומר טקסט שיישמע למרחקים בלא צורך להגביר את הקול. למשל, שחקן שהסצנה מחייבת אותו ללחוש, אך תנאי האקוסטיקה והמרחק מהקהל מחייבים אותו לדיבור חזק, ישתמש בפרויקציה.

פרויקציה היא אחת מתוך שתי טכניקות הרטוריקה הדרושות לשחקן; הטכניקה הנוספת היא דיקציה. שתי הטכניקות קשורות זו בזו: שחקן בעל יכולת פרויקציה טובה לא יישמע נהיר אם הדיקציה שלו אינה תקינה, וכך גם להפך. שליטה בטכניקה היא עניין של אימון. ניתן להתאמן בהן גם בעזרת קלינאי תקשורת.

## קישורים חיצוניים
* 

קטגוריה:מונחים בתיאטרון
יום רונלד רייגן

[שמאל|ממוזער|250px|[רונלד רייגן ורעייתו ננסי רייגן.]]
**יום רולנד רייגן** (באנגלית: **Ronald Reagan Day**) הוא יום חג לאומי במדינת קליפורניה שבארצות הברית. יום זה מצוין מדי שנה ב-6 בפברואר יום הולדתו של רונלד רייגן, כיום לזכרו. רייגן כיהן כמושל קליפורניה בין השנים 1967–1975 וכנשיא ארצות הברית בין השנים 1981–1989.

רייגן היה השלישי מבין תושבי המדינה אשר יום זיכרון נקבע לזכרו (אחרי פעיל הגנת הסביבה ג'ון מיור ופעיל זכויות הלהט"בים הארווי מילק).

בשנת 2011, לרגל שנת המאה להולדתו של רייגן צוין יום זה גם במדינת ויסקונסין, בחוק מדינתי, ו-21 מושלי מדינות הכריזו על ה-6 בפברואר כ"יום רונלד רייגן" (מבלי חקיקה מדינתית), ובהן: איידהו, אילינוי, אינדיאנה, אריזונה, דקוטה הדרומית, הוואי, וושינגטון, ויומינג, וירג'יניה, וירג'יניה המערבית, טקסס, יוטה, לואיזיאנה, מיסיסיפי, מרילנד, נבדה, נברסקה, ניו המפשייר, ניו מקסיקו, קונטיקט, קרוליינה הצפונית.

## היסטוריה
רונלד רייגן היה המושל היחיד של מדינת קליפורניה שמונה לתפקיד נשיא ארצות הברית. בשנת 2002 הכריז מושל מדינת קליפורניה גריי דייוויס (מהמפלגה הדמוקרטית האמריקאית) על יום השנה להולדתו של רייגן כ"יום רולנד רייגן"
, ושב ועשה זאת בשנת 2003.
יורשו בתפקיד של דייוויס, המושל הרפובליקאי ארנולד שוורצנגר המשיך את המסורת והכריז בשנת 2004 על יום רונלד רייגן, ושב ועשה כן בשנת 2005, 2006, 2007, 2008, 2009 ו-2010.

ב-3 בפברואר 2010 הגיש ג'ורג' ראנר, סנטור מדינת קליפורניה את הצעת חוק של סנאט קליפורניה מספר 944, ובה הוצע להכריז על ה-6 בפברואר כיום חג לאומי מדינתי. החוק נדון בוועדת החינוך של סנאט המדינה ב-24 במרץ באותה שנה, ועבר פה אחד (7 חברי הוועדה הצביעו בעד החוק). ב-8 באפריל נערכה הצבעה על החוק בסנאט המדינה, והוא אושר פה אחד (34 מצביעים בעד).
לאחר אישור החוק בסנאט המדינה, עבר החוק לבית התחתון של המדינה, לשם אישורו על ידי אספת המחוקקים של קליפורניה. החוק נדון בוועדת החינוך של אספת המחוקקים ב-16 ביוני, ואושר ברוב של חמישה קולות למול מתנגד אחד. החוק אושר על ידי האספה המחוקקת ב-28 ביוני באותה שנה, פה אחד (66 מצביעים בעד החוק).

ב-19 ביולי 2010 נכנס החוק לתוקפו בעקבות חתימת מושל המדינה, ארנולד שוורצנגר על החוק.

יום זה אינו יום חופש בתשלום לעובדי המדינה, אולם בהתאם לחוק על בתי הספר המדינה לציין ביום זה את חייו ומורשתו של רייגן.

## קישורים חיצוניים
* מורשתו של רונלד רייגן

## הערות שוליים

רייגן
קטגוריה:אירועים בחודש פברואר
קטגוריה:קליפורניה: תרבות
קטגוריה:הנצחת רונלד רייגן
אישה שטן

**אישה שטן** (באנגלית: **She-Devil**) הוא סרט קומדיה אמריקאי משנת 1989 שבוים על ידי סוזאן סיידלמן. הכוכבות הראשיות בסרט הן מריל סטריפ, ורוזאן בר ולצידן משחק אד בגלי ג'וניור. זוהי הגרסה השנייה לספרה של הסופרת הבריטית פיי וולדון, "חייה ואהבתה של אישה שטן", אחרי ששלוש שנים קודם ליציאת הסרט שידרה רשת הטלוויזיה ה-BBC מיני סדרה המספרת את אותו סיפור.

## עלילת הסרט
רות פצ'ט (בגילומה של רוזאן בר) היא עקרת בית מרושלת, בעלת משקל עודף המנסה נואשות לרצות את בעלה בוב (אד בגלי הבן) אך מתקשה. באירוע חגיגי בו הם משתתפים מתחיל בוב עם סופרת הרומנים היפה וגונבת הלבבות מרי פישר (בגילומה של מריל סטריפ) ורות מתחילה להבין שהיא לא תוכל לעצור את בעלה. לאחר עימות בין השניים אומר בוב לאשתו שהיא אמא רעה, רעיה גרועה, טבחית נוראית ויש לה מראה של אישה שעובדת בשדה. מיד לאחר מכן הוא עוזב את הבית ונוסע לביתה המפואר של חברתו החדשה מרי. רות מחליטה לנקום וכותבת על פתק ארבעה נכסים חשובים בחייו של בעלה אותם היא מתכוונת להרוס. "ביתו, משפחתו, הקריירה, חירותו" היא כותבת בפתק ומתחילה צעד אחר צעד להרוס את חייו של בעלה.

כצעד ראשון מציתה רות את הבית בו היא מתגוררת ולוקחת את שני ילדיה עם הכלב המשפחתי לביתה של מרי פישר המתגוררת באחוזה מול הים, ומשאירה שם את הילדים והכלב. מרי, שאוהבת ניקיון וסדר לא כל כך אוהבת את הרעיון שיסתובבו לה ילדים וכלב בבית, אך היא לא אומרת דבר. עם היציאה מהבית מסמנת רות בקו את הסעיף הראשון בפתק, "ביתו".

לאחר מכן מתנדבת רות, תחת השם הבדוי וסטה רוז, בבית אבות ומתיידדת עם אמא של מרי (סילביה מיילס) הנמצאת שם. אחרי תקופה קצרה היא דואגת שהאם תסולק מבית האבות ותעבור להתגורר עם ביתה. גם את המהלך הזה מרי לא אוהבת במיוחד וסדקים מתחילים להופיע בחיי הזוגיות שלה ובקריירה שלה כסופרת שאינה מצליחה לכתוב רומן חדש.

יחד עם חברתה החדשה הופר (לינדה האנט) פותחות השתיים משרד כוח אדם. אוליביה האני (מריה פיטילו) מחפשת עבודה ונשלחת לעבוד כמזכירתו של בוב במשרד רואי החשבון שלו. היא מתאהבת בו, שוכבת איתו ואחרי שהוא נפרד ממנה – בעצתה הטובה שהיא מקבלת מרות – היא מתחילה לזייף ולהעלים קבלות וספרי חשבונות של הבוס שלה.

רות מודיעה למשטרה על העבירות של בוב ובמהלך מסיבה גדולה בביתה של מרי, מגיעים שוטרים לעצור את בוב. במשפטו הוא מקבל שנה וחצי מאסר ובכך רות מסיימת את מטרתה כשהיא מוחקת מהרשימה את הנכס האחרון שהיה לבעלה, חירותו.

שמונה עשר חודשים לאחר מכן מפרסמת מרי פישר את ספרה החדש הזוכה להצלחה. היא חותמת על ספריה בחנות ספרים ומפלרטטת עם אחד הקונים ומראה כי חזרה לסורה.

## צוות השחקנים

## ביקורות
הסרט לא קיבל ביקורות מחמיאות וזכה לציון 41% מתוך 17 ביקורות באתר ריכוז הביקורות Rotten Tomatoes.

## קישורים חיצוניים

* "אישה שטן", קדימון באתר יוטיוב

קטגוריה:סרטי 1989
קטגוריה:סרטי קומדיה אמריקאיים
קטגוריה:סרטים על סופרים
קטגוריה:סרטים עם מוזיקה מאת הווארד שור
קטגוריה:סרטים שצולמו בניו ג'רזי
דגל מדיירה

**[[דגל]] [[מדיירה]]** משמש כדגל הרשמי של האזור האוטונומי שבשליטת פורטוגל.

## תיאור הדגל
הדגל מכיל שלושה פסי צבע אנכיים - שני הפסים החיצוניים בצבע כחול, והאמצעי בצבע זהב. במרכז הדגל מופיע צלב לבן על רקע צלב אדום. צלב זה הוא סמלו של מסדר ישו הפורטוגלי.

דגל זה דומה בצבעיו ובצורתו לדגלה של החזית לשחרור איי מדיירה, וככל הנראה הושפע מדגל זה.

## ראו גם
*סמל מדיירה

## קישורים חיצוניים

קטגוריה:מדיירה
מדיירה
מדיירה
קטגוריה:פורטוגל: סמלים לאומיים
מדיירה
מדיירה
רון מודי

**רונלד מודניק** (באנגלית: ** Ronald Moodnick**; 8 בינואר 1924 - 11 ביוני 2015) היה שחקן קולנוע, טלוויזיה ותיאטרון יהודי-בריטי, שהיה מועמד לפרס אוסקר לשחקן הטוב ביותר, וזכה בפרס גלובוס הזהב לשנת 1968 על הופעתו בסרט "אוליבר!".

## ביוגרפיה
מודי נולד בשכונת טוטנהאם שבלונדון. אמו קייט הייתה יהודייה ליטאית, ואביו ברנרד מודניק היה ממוצא יהודי רוסי. מודי הוא דודנם של הבמאי לורנס מודי ושל השחקנית קלייר מודי. בצעירותו למד סוציולוגיה בבית הספר לכלכלה של לונדון.

## קריירת משחק
בזמן שלמד באקדמיה, החל מודי להופיע בהצגות, ולאחר מכן החליט להיות שחקן מקצועי. התפרסם בקולנוע הבריטי בקומדיה של ריצ'רד לסטר "העכבר על הירח" (1963) בתפקיד ראש ממשלת בריטניה רופרט מואנגט'וי. כן התפרסם בעיבוד הקולנועי לספרה של אגאתה כריסטי, "בצל הגרדום" (1964), כאשר גילם את השחקן דריפורד קוסגוד.

בשנת 1960 שיחק במחזמר "אוליבר!" בתפקיד הנוכל היהודי פייגין. ב-1968 שיחק בגרסה הקולנועית המצליחה של קרול ריד למחזה זה; מודי זכה על הופעתו בפרס גלובוס הזהב לשחקן הטוב ביותר בקומדיה/מוזיקלי, והיה מועמד לפרס אוסקר לשחקן הטוב ביותר ולפרס באפט"א. על הופעתו בגרסה המחודשת למחזמר זה, שיצאה ב-1984, היה מודי מועמד לפרס טוני.

בשנת 1970 הופיע בקומדיה של מל ברוקס "כסאות לוהטים", לצידם של דום דה-לואיז ופרנק לנגלה, בתור האריסטוקרט הרוסי אפוליט ורוביינינוב.

מודי נפטר בשנת 2015 בגיל 91. הוא השאיר אחריו אישה ושישה ילדים.

## פילמוגרפיה נבחרת
*חופשת קיץ (1963)
*העכבר על הירח (1963)
*בצל הגרדום (1964)
*איש הסנדוויץ (1966)
*אוליבר! (1968)
*שנים עשר כיסאות (1970)
*טיסת הדובים (1971)
*אגדת איש הזאב (1975)
*הצד המוזר של סוף הציוויליזציה כפי שאנחנו מכירים (1979)
*איש החלל והמלך ארתור (1979)
*דומיניק (1980)
*לא נכון זה נכון (1982)
*איפה פרסייפל? (1983)
*ילד בחצר של המלך ארתור (1995)
*חשיפה (2001)
*כלבים אבודים (2005)

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה יהודים בריטים
קטגוריה:זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
קטגוריה:בריטים ממוצא יהודי-ליטאי
קטגוריה:בריטים שנולדו ב-1924
קטגוריה:בריטים שנפטרו ב-2015
רעידת האדמה באוקיינוס ההודי (2012)

**רעידת האדמה באוקיינוס ההודי (2012)** הייתה רעידת אדמה בדרגה 8.6 בסולם מגניטודה לפי מומנט (הרעידה ה־11 בחוזקה מאז שנת 1900) שמוקדה היה בקרקעית האוקיינוס ההודי, במרחק של 430 קילומטרים מערבית לחופי האי האינדונזי סומטרה. הרעידה אירעה ביום רביעי ה-11 באפריל 2012 בשעה 15:38 (זמן אינדונזיה). הקרבה בין מוקד הרעידה וגודלה למוקד וגודל רעידת האדמה ב־2004 – שגרמה למאות אלפי נפגעים מגלי צונאמי גבוהים, הובילה לחששות מגלי צונאמי חמורים במדינות שונות לחופי האוקיינוס ההודי, אך אלו התבדו לבסוף בשל אופייה של הרעידה.

למרות עוצמתה, הרעידה כמעט ולא גרמה לנזקים במקומות יישוב, עקב מרחקה ממקומות יישוב והעדרם של גלי צונאמי.

## רעידת האדמה
רעידת האדמה אירעה בעומק של כ־30 ק"מ בגבול בין הלוח ההודי והלוח האוסטרלי ובעוצמה של 8.6 בסולם מגניטודה לפי מומנט. הרעידה הורגשה במלזיה, האיים המלדיביים ובהודו. הרעידה אירעה בעקבות החלקה אופקית של הלוחות זה מול זה.

### רעידות אדמה נוספות
כשעתיים לאחר רעידת האדמה הראשונה התרחשה רעידה עוקבת במגניטודה 8.2 ובעומק של כ־16.4 ק"מ בסמוך לאי סומטרה. בשעות שלאחר רעידת האדמה הראשונה נרשמה מספר רעידות עוקבות במגניטודה שבין 5.0 עד 6.0 בחוף הצפוני-מערבי של סומטרה. מאז רעידת האדמה הראשונה נרשמו 94 רעידות אדמה נוספות בעוצמה של 4.3, כולל רעידת אדמה במגניטודה 6.2 ב-15 באפריל.

## אזהרות הצונאמי
בעקבות מיקומה של מוקד רעידת האדמה מתחת לים פורסמה התראת צונאמי למדינות סביב האוקיינוס ההודי. הקרבה בין מוקד הרעידה וגודלה למוקד וגודל רעידת האדמה ב־2004 – שאירעה באזור הפחתה בו נוחת הלוח ההודי מתחת ללוח בורמה וגרמה למאות אלפי נפגעים מגלי צונאמי גבוהים, הובילה לחששות כבדים בעקבות התראת הצונאמי הנרחבת. בפועל אירעה בין הלוחות תנועת החלקה אופקית ולא הרמה אנכית, ועל כן לא נדחק נפח מים גדול, בניגוד לרעידה ב־2004. גלי הצונאמי שנוצרו הגיעו לגובה מרבי של 80 ס"מ, ולא גרמו נזק משמעותי.

## נזק ונפגעים
על אף גודלם של רעידת האדמה ורעשי המשנה שהתרחשו בעקבותיה, מרחקם הגדול ממקומות יישוב והעדרם של גלי צונאמי גבוהים תרמו למספר הנפגעים הקטן ולנזק המזערי. דיווחים רשמיים באינדונזיה מונים עשרה הרוגים שנפגעו מהרעידה באופן עקיף: שלושה מהתקפי לב ושניים הלם, ושנים עשר פצועים.

## ראו גם
* רעידת האדמה והצונאמי באוקיינוס ההודי (2004)
* לוח טקטוני

## קישורים חיצוניים

* 
* 

## הערות שוליים

הודי (2012)
הודי
2012
2012
קטגוריה:2012 באסיה
כילון איש ספרטה

שמאל|ממוזער|250px|כילון איש ספרטה
**כילון איש ספרטה** (המאה ה-6 לפנה"ס) היה אחד משבעת חכמי יוון.
## ביוגרפיה
כילון היה בנו של דמגטוס, וחי בתחילת המאה ה-6 לפנה"ס. 
 
הרודוטוס מדבר עליו כעל בן זמנם של  היפוקראטס (לא הרופא) אביו של פיסיסטאראוס, ושהיה אפורוס בספרטה של שנת 556 של המאה ה-6 לפנה"ס, כמו כן נטען כי היה חבר באספה הספרטנית. דיוגנס לארטיוס הרחיק לכת וטען, כי כילון איש ספרטה היה הראשון שהנהיג את המנהג הצטרפות האפורים כיועצי המלכים של אותה תקופה.
 
נאמר על כילון כי עזר להפיל את הטיראניה של סיקיון, לאחר שהפכה להיות בעלת בריתה של ספרטה.
 
דיוגנס לארטיוס מתאר את כילון כמשורר שירים אלגיים שתרם אמרות כגון:
 
* אל תדבר על רוע המתים.
* כבד גיל מבוגר.
* העדף עונש על רווח מביש, כי בעוד האחד כואב פעם אחת, השני הוא לכל חיי האדם.
* אל תצחק על ביש המזל.
* על החזק להיות גם רחמן, למען יכבדוהו מכבוד ולא מפחד.
* למד לסדר את ביתך היטב.
* אל תתנו ללשון להשתחרר מדי.
* רסן את הכעס.
* אל תשנא את הקסם.
* אל תחשוק את הבלתי אפשרי.
* אל תנהג בחיפזון בדרך.
* ציית לחוק.

## מותו של כילון
 
האגדה טוענת כי מותו של כילון נבע משמחה כאשר בנו זכה בפרס האגרוף במשחקים האולימפיים, וכי בהלווייתו השתתפו כל היוונים שנאספו שם.

## קישורים חיצוניים

קטגוריה:יוון העתיקה: אישים
קטגוריה:ספרטנים מן העת העתיקה
קטגוריה:אישים שחיו במאה ה-6 לפנה"ס
קטגוריה:שבעת חכמי יוון
איגוד ישראלי לבקרה אוטומטית

**איב"א, איגוד ישראלי לבקרה אוטומטית** הוא עמותה ישראלית העוסקת בקידום המחקר וההוראה של תחום הבקרה האוטומטית בישראל.

הארגון מבצע זאת באמצעות קורסים, כנסים אקדמיים וסדנאות בנושא. האיגוד משמש כארגון הישראלי החבר ב  והוא מנוהל מהטכניון בחיפה.

## היסטוריה

האיגוד הוקם בתחילת שנות השישים על ידי מהנדסים מהטכניון ומרפא"ל, ביניהם שני בונן, זאב בונן, ידידיה שמיר (המדען הראשי של משרד הביטחון דאז), שמואל מרחב ויוליוס פרמינגר, אשר נבחר לכהן כיו"ר הראשון של האיגוד. עד שנת 1978 עמד בראש האיגוד יו"ר אך מאז שנה זו הוחלט כי בראש האיגוד יעמוד נשיא.

## מבנה ארגוני
בראש הארגון עומד נשיא, לרוב פרופסור בטכניון, ובנוסף חברים בוועד המנהל גזבר, מזכיר ונציג מרפא"ל. בהנהלה המורחבת חברים נציגים מאוניברסיטאות ומכללות אחרות בישראל, כגון מכון ויצמן ואוניברסיטת תל אביב וכן נציגים מחברות תעשייתיות כגון התעשייה האווירית או אלביט מערכות. חברות אלו שותפות גם במימון האיגוד.

### ראשי הארגון

## קישורים חיצוניים
* אתר איב"א
* אתר IFAC, הפדרציה הבינלאומית לבקרה אוטומטית

בקרה
ישראל קולת

**ישראל קוֹלָת** (**קופילוביץ**) (Israel Kolatt; 20 בספטמבר 1927 – 29 במרץ 2007) היה היסטוריון ישראלי, חוקר הציונות, פרופסור באוניברסיטה העברית בירושלים.

## ביוגרפיה
קולת נולד בעיר וילנה, ובשנת 1935 עלה ארצה כילד עם משפחתו. המשפחה השתקעה בתל אביב, ובה גדל. אביו, חיים קופילוביץ, כיהן בווילנה כיו"ר הליגה למען ארץ ישראל העובדת, פועלי ציון צ"ס וראש המשרד הארצישראלי. בארץ היה למנהל הוצאת "עיינות" של מפא"י, ומשנת 1957, כשהתמזגה עם "עם עובד", היה למנהלה עד 1963, אז הוחלף על ידי אליעזר פרי. כן היה ממנהלי התאחדות המו"לים וכיהן במשך שנים רבות כיו"ר ארגון יוצאי וילנה בתל אביב.

קולת היה פעיל ומדריך בתנועות הנוער של תנועת העבודה. למד בחוגים להיסטוריה והיסטוריה של עם ישראל באוניברסיטה העברית בירושלים, ובשנת 1955 קיבל תואר שני. היה תלמידו של יעקב טלמון. נושא עבודת הדוקטור שלו, שהוגשה בתשכ"ד (1964), היה: "אידאולוגיה ומציאות בתנועת העבודה בארץ ישראל, 1905-1919". בשנים 1964–1965 שהה בפוסט-דוקטורט באוניברסיטת הרווארד, ובשנת 1965 התמנה כמרצה באוניברסיטה העברית, ולימים פרופסור במכון ליהדות זמננו.

מתלמידיו: אריה מורגנשטרן, יעקב גולדשטיין ואליקים רובינשטיין.

בנו הוא צפריר קולת.

## מספריו
* **דרכי איש: שלוש מסות על [[ברל כצנלסון]]**, ביחד עם משה שרת ודב סדן, כינס זאב גולדברג, צופית, בית-ברל, תשכ"ח, 1967.
* **אבות ומייסדים**, ירושלים: האוניברסיטה העברית, תל אביב: הוצאת הקיבוץ המאוחד, תשל"ו 1976.
* **[[דוד בן-גוריון]]**, ביחד עם גרשון ריבלין, ערכו: נורית ברוורמן, יהואש ביבר, הוצאת מרכז הסברה - שירות הפרסומים, תשנ"ו, 1995.
* **הציונות וישראל בראי ההיסטוריון: אסופת מאמרים**, ירושלים: הוצאת יד יצחק בן-צבי, 2008.
* ערך את שני הכרכים על התקופה העות'מאנית, בסדרת **תולדות היישוב היהודי בארץ-ישראל מאז העלייה הראשונה** (עורך: משה ליסק), ירושלים: האקדמיה הלאומית הישראלית למדעים, תש"ן 1989-תשס"ט 2009.

## לקריאה נוספת
* **הציונות וישראל בראי ההיסטוריון: אסופת מאמרים** (ירושלים תשס"ח 2008).
** הקדמה על תולדותיו.
** רשימת פרסומים, עמ' 399–415.

## קישורים חיצוניים
* 
* 
* 
* 

מפרי עטו:
* ישראל קולת, התנועה הציונית והערבים, באתר מט"ח
* ישראל קולת, אין להחיות את המת - אפשר לצפות למולד חדש, מפנה, באתר kibbutz

## הערות שוליים

קטגוריה:סגל האוניברסיטה העברית בירושלים: יהדות זמננו
קטגוריה:היסטוריונים ישראלים
קטגוריה:חוקרי הציונות
קטגוריה:זוכי פרס יצחק בן-צבי
קטגוריה:ישראלים ילידי ליטא
קטגוריה:בעלי תואר דוקטור מהאוניברסיטה העברית בירושלים
קטגוריה:יהודים הקבורים בהר המנוחות
קטגוריה:ישראלים שנולדו ב-1927
קטגוריה:ישראלים שנפטרו ב-2007
הנרי האנט

ממוזער|הנרי האנט
ממוזער|לוחית לציון טבח פיטרלו שלאחריו האנט נעצר
**הנרי "הנואם" האנט** (באנגלית: **Henry "Orator" Hunt**; 6 בנובמבר 1773 – 15 בפברואר 1835) פוליטיקאי בריטי, נודע בהיותו נואם לקידום זכויות מעמד הפועלים הבריטי. האנט זכור כחלוץ בקידום הרדיקאליזם הפוליטי בקרב מעמד הפועלים בבריטניה ונודע בהשפעתו על התנועה הצ'רטיסטית. הוא קרא לקידום רפורמות של הרחבת זכות הבחירה ולדמוקרטיזציה של הפרלמנט הבריטי וביטול חוקי הדגן אשר פגעו במעמד הפועלים בבריטניה.

## ביוגרפיה
האנט נולד במחוז ווילטשייר בדרום-מערב אנגליה והפך לחקלאי אמיד. הוא החל להימשך אל פוליטיקה רדיקאלית בתקופת המלחמות הנפוליאוניות ובמהרה כישרונו כנואם ציבורי בלט וזכה לכינוי "הנואם". תחילה ככינוי מזלזל בשם אויביו, האנט אימץ כינוי כאות של כבוד.

האנט נאם בזכות בחירות אוניברסליות וקידום דמוקרטיזציה של הפרלמנט הבריטי אשר בתקופתו הזכות לבחור ניתנה אך ורק לגברים בעלי רכוש. האנט הוזמן לנאום ב-16 באוגוסט 1819 על ידי האיגוד הפטריוטי של מנצ'סטר להתכנסות לא אלימה לתמיכה ברפורמות לקידום הדמוקרטיה וייצוג ריאלי יותר של הבוחרים בבית הנבחרים. לימים אירוע זה נודע כטבח פיטרלו אשר בעקבות המתח שנוצר בבריטניה לאחריו האנט נעצר והורשע לשנתיים מאסר.

האנט כיהן כחבר הפרלמנט הבריטי כמייצג של אזור פרסטון בין השנים 1830–1832. בנוסף לקמפיין לרפורמה בפרלמנט, האנט התייחס לנושאים האחרים שעסקו באנשי מעמד הפועלים המתגוררים בפרסטון שהעסיקה מעל 10,000 איש בענף הטקסטיל. זה כלל את רצונם ליום עבודה של עשר שעות וסיום עבודת ילדים. ב-1830 גבר האנט על מי שהיה עתיד להיות ראש ממשלת בריטניה, אדוארד סמית'-סטנלי. בפרלמנט פעל האנט לטובת מעמד העובדים. הוא התנגד לרפורמה של 1832 מכיוון שהייתה מתונה מדי להשקפתו, ולא הרחיבה את זכות ההצבעה לכלל האוכלוסייה.

## ראו גם
* התנועה הצ'רטיסטית
* טבח פיטרלו
* חוקי הדגן
* חוק הרפורמה של 1832

## קישורים חיצוניים

* 
* בי.בי.סי רדיו 4, טבח פיטרלו (אנגלית)
* עבודותיו של האנט בפרויקט גוטנברג
* 
* 
* 
* 

## הערות שוליים

קטגוריה:הממלכה המאוחדת: היסטוריה
קטגוריה:הפרלמנט של הממלכה המאוחדת
קטגוריה:פוליטיקאים בריטים
קטגוריה:חברי הפרלמנט של הממלכה המאוחדת (1830–1831)
קטגוריה:חברי הפרלמנט של הממלכה המאוחדת (1831–1832)
קטגוריה:בריטים שנולדו ב-1773
קטגוריה:בריטים שנפטרו ב-1835
לוחמה אווירית במלחמת העולם הראשונה

ממוזער|ימין|מטוס קרב משנת 1918
**המערכה האווירית במלחמת העולם הראשונה** הייתה המערכה האווירית הראשונה בעלת היקף משמעותי בהיסטוריה. עוד קודם למלחמת העולם הראשונה היה שימוש בבלוני תצפית, אולם במהלכה היה שימוש רב בבלוני תצפית לצורך תצפית ארטילרית קדמית. גרמניה עשתה שימוש בצפלינים למשימות איסוף מודיעין בים הצפוני ולהפצצות אסטרטגיות באנגליה.

מטוסים החלו להיכנס לשימוש צבאי בתחילת המלחמה. תחילה היה השימוש במטוסים מוגבל בעיקר למשימות סיור. במהלך המלחמה, מתוך ניסיון שצברו טייסים ומכונאים, פותחו סוגי מטוסים לשימושים צבאיים שונים, כולל מטוסי קרב, מפציצים, ומטוסים לתקיפת מטרות קרקעיות.

במהלך המלחמה הפכו לראשונה חלק מטייסי הקרב לאלופי הפלות, אשר תוארו באמצעי התקשורת כאבירים של העידן המודרני, ואשר הפכו לגיבורים מושאי הערצה. במלחמת העולם הראשונה אף מונו לראשונה קצינים רמי דרג לפיקוד על המערכה האווירית, אות לחשיבות הגוברת של ניהול המלחמה מן האוויר.

בעוד שהשפעת המטוסים על מהלך המלחמה הייתה בעיקרה טקטית ולא אסטרטגית, תפקידם החשוב בשיתוף הפעולה הישיר עם כוחות היבשה (במיוחד הכוונה ותיקון אש ארטילרית), והצעדים הראשונים בתפקידים האסטרטגיים של כלי טיס היו רמז מטרים לחשיבות כלי טיס במלחמות העתידיות.

## קישורים חיצוניים
.
* 

קטגוריה:לחימה אווירית במלחמת העולם הראשונה
אנטיקוואר

**אנטיקוואר** הוא חובב וחוקר חפצים עתיקים או ישנים. חפצים אלו כוללים חפצי אומנות או מדע, ארכיונים, כתבי יד, עתיקות, ספרים ועוד. לעיתים המונח משמש בצורה מזלזלת כהתייחסות לאדם שמתעניין בחלקים טריביאליים של ההיסטוריה האנושית, ללא הבנה בדבר.

## שלב האנטיקווריאניזם בארכאולוגיה
בהיסטוריוגרפיה של הארכאולוגיה, המונח "אנטיקווריאניזם" מתייחס לתקופה בה הארכאולוגיה עדיין לא התקיימה כדיסציפלינה מדעית אלא כפעילות של אספנות. באיטליה חלה בתקופת הרנסאנס התעניינות מחודשת בתרבות ואמנות העת העתיקה, בפרט יוון ורומא. עשירי התקופה התפארו באוספי ממצאים עתיקים אך התעניינותם הייתה אסתטית ולא מחקרית. גם החפירות הראשונות בפומפיי והרקולנאום מאמצע המאה ה-18 התמקדו במציאת חפצי נוי.

במהלך המאה ה-19 הועברו ממצאים מרשימים מהאתרים המקוריים בהם נמצאו אל מוזיאונים, פעילות אשר מניעיה עשויים להיות אנטיקווריאניסטים והיו נתונים לביקורת כבר בעת התרחשותם. כך למשל, שיש אלגין, חלק מאפריז הפרתנון מאתונה אשר הבאתו למוזיאון הבריטי עוררה ביקורת ציבורית רבה.

אספנות עתיקות התקיימה גם לאחר היות הארכאולוגיה לדיסציפלינה מדעית ונמשכת גם כיום. שוד עתיקות ושוד קברים הם בין המקורות לאספנות כזו.

## ראו גם
* חדר פלאות

## קישורים חיצוניים

* התאחדות האנטיקווריאטים של מוכרי הספרים 
* הליגה הבינלאומית של מוכרי הספרים האנטיקווריאטים 

*
קטגוריה:אתנוגרפיה
אוסיפ בובה

**אוסיפ בּוֹבֶה** (ברוסית: **Осип Иванович Бове**; באיטלקית: **Giuseppe Bove** ג'וזפה בובה;  4 בנובמבר 1784 - 28 ביוני 1834) היה אדריכל רוסי בעל שורשים איטלקיים.

## חייו

בובה נולד בסנט פטרבורג למשפחה של ציירים מנאפולי, איטליה שהתיישבו ברוסיה בשנת 1782. זמן קצר אחרי לידתו של ג'וזף משפחתו עברה לגור במוסקבה.

בשנים 1802–1807 בובה למד בבית ספר לאדריכלות במוסקבה. מאז 1807 בובה עבד כעוזר של אדריכלים חשובים ומפורסמים שפעלו ברוסיה.

בשנת 1813 בובה נשכר על ידי ועדת הבניינים במוסקבה אחרי שמרבית הבתים במוסקבה נשרפו במהלך השריפה הגדולה של מוסקבה בשנת 1812, והוצב בראש "חזית המחלקה", האחראי על אישור חזית עיצובים חדשים. התכנון, עם זאת, לא הסתיים עד 1817. הקיסר אלכסנדר, ביקר במוסקבה, וזעם על המבנים הצבועים בכל מיני צבעים, בעיקר אדום עמוק וירוק כהה, והוציא צו איסור לצבוע את הבתים בצבעים מסוימים.

בעוד משפחת גיליארדי בנו מחדש מבני ציבור מרכזיים כמו האוניברסיטה הממלכתית של מוסקבה, היה בוב אחראי על עיצוב ובנייה מחדש של הכיכרות הריבועים המרכזיים של מוסקבה ואת הכיכר האדומה. הפרויקט הידוע ביותר שלו, כיכר התיאטרון, הושלמה בשנת 1825, עם זאת גם תיאטרון הבולשוי ותיאטרון מאלי נבנו מחדש.

בובה מת במוסקבה ונקבר במנזר דונסקוי.

## קישורים חיצוניים

קטגוריה:אדריכלים רוסים
קטגוריה:ילידי 1784
קטגוריה:רוסים שנפטרו ב-1834
קונסטליישן (אונייה, 1797)

**קוֹנְסְטֶלֵיישֶן** (באנגלית: USS ***Constellation***), הייתה פריגטת מפרשים אמריקנית נושאת 38 תותחים ואחת משש האוניות הראשונות של הצי האמריקני לאחר הקמתו מחדש ב-1794, והושקה ב־7 בספטמבר 1797.

את טבילת האש עשתה במלחמה הבלתי רשמית עם צרפת (1798–1800) בהגנה על ספינות סוחר אמריקניות מפני אוניות מלחמה ופריבטירים צרפתיות. היא האונייה הראשונה בצי האמריקני החדש שניצחה ולכדה אוניית אויב בקרב ימי – את הפריגטה הצרפתית "ל'אִינְסְיוּרְזֶ'נְט" (*L'Insurgente*), ב־9 בפברואר 1799 ליד האי נֶוויס. ב־1 בפברואר 1800 ניהלה קרב נגד הפריגטה הצרפתית "לָה וֶונְזֶ'נְס" (*La Vengeance*) והסבה לה נזקים כה כבדים, עד כי מפקדה העלה אותה על החוף ובלבד שלא תיפול לידי האויב. "קונסטליישן" נטלה חלק גם במלחמה הברברית הראשונה נגד שודדי הים של אלג'יר וטריפולי (1801–1805). עם סיום המלחמה הושמה בעתודה. היא השתתפה במלחמת 1812 ובמלחמה הברברית השנייה (1815), והוסיפה לשרת שירות פעיל בצי עד 1853, אז פורקה ונגרטה.

## קישורים חיצוניים

* Dictionary of American Naval Fighting Ships. Digitized copy in: DANFS Online

קטגוריה:אוניות מלחמה בצי ארצות הברית
קטגוריה:ספינות מלחמה בצי ארצות הברית במלחמה הבלתי רשמית עם צרפת
קטגוריה:פריגטות בצי ארצות הברית
סוס ערבי

[250px|ממוזער|הסוס "שחרזדה", בתמונה משנת 1920, לאחר שניצח בשני מרוצי סיבולת למרחק 300 [מיל (יחידת מידה)|מיל. בשנת 1925 יוצא לאוסטרליה וזכה בתחרות הסוס הערבי של סידני, שמונה פעמים ברציפות]]
[250px|ממוזער|סוס ערבי מ[צרפת]]
**סוס ערבי** הוא כינויו של גזע סוסים שמקורו בחצי האי ערב.

הסוסים הערביים בעלי צורת ראש וזנב גבוה ייחודיים, והם אחד מגזעי הסוסים הקלים ביותר לזיהוי בעולם. הגזע הוא גם בין העתיקים בעולם, כאשר ישנן עדויות ארכאולוגיות של סוסים ערביים מודרניים הדומים מאוד לסוסים מלפני 4500 שנים.
הסוסים הערביים התפשטו ברחבי העולם הן על ידי מלחמות והן על ידי מסחר, והם משמשים לרבייה עם גזעים אחרים כדי לשפר את מהירותם, עידונם, כושר העמידה וחוזק העצמות שלהם. כיום, גנים של הסוסים הערביים מצויים כמעט בכל גזע סוסי רכיבה מודרני.

הסוסים הערביים התפתחו באקלים מדברי, ונחשבו יקרי ערך לבדואים ולעיתים קרובות הובאו לתוך האוהל המשפחתי להגנה מפני גנבה ולמחסה. רבייה סלקטיבית של סוסים בעלי יכולת לשתף פעולה באופן טבעי עם בני אדם יצרו גזע סוסים טוב מזג, שלומד מהר ומוכן לרצות את בעליו. הסוסים הערביים גם פיתחו מוטיבציה גבוהה ודריכות וערנות גבוהים הנדרשים מסוס המשמש לרכיבה ולמלחמות. שילוב זה של נכונות ורגישות דורש מבעלי סוסים ערביים מודרניים להתייחס אל סוסיהם בביטחון ובכבוד.

על פי הממצאים הארכאולוגיים בשבטה, עובדת, ובעיקר בממשית מתברר כי במאה הראשונה לספירה ענף טיפוח והשבחת סוסים נבחרים היה ענף החקלאות החשוב ביותר עבור הנבטים, והם שפיתחו כנראה את גזע הסוס.

הסוסים הערביים ממושמעים ובעלי סיבולת גבוהה בעת רכיבה, וכיום הם מתחרים בענפי ספורט רבים הכוללים רוכבים. הסוסים הערביים הם בין עשרת הגזעים הנפוצים ביותר בעולם כיום, והם מצויים בכל רחבי העולם - ארצות הברית, קנדה, בריטניה, אוסטרליה, יבשת אירופה, דרום אמריקה (בעיקר בברזיל), ובמזרח התיכון.

## פיזיולוגיה
לסוסים הערביים ראש מעודן בצורת טריז, מצח רחב, עיניים גדולות, נחיריים גדולים, חרטום קטן, זנב גבוה יחסית ועצמות חזקות, חזה גדול מה שמעיד על ריאות גדולות וכתוצאה מכך הם גם בעלי כושר גופני מעולה וסיבולת גבוהה, סוסים ערביים וסוסים ערביים למחצה הם הגזע הדומיננטי במרוצי סוסים במרחקים ארוכים.

ע"פ התקן האמריקאי הגובה הסטנדרטי של הסוסים הערביים הוא 155 – 145 ס"מ בגובה הכתף. עקב עצמות בעלי דחיסות גבוהה מהממוצע, רגליים קצרות וגב רחב וקצר, לסוס הערבי כוח שווה ערך לכוחם של חיות רבות גבוהות יותר, ולכן אפילו סוס ערבי קטן יכול לשאת רוכב כבד. בתחום בו המשקל של הסוס משנה, כמו עבודות חווה שנעשות על ידי סוסי דרפט, כל סוס קל-משקל אחר בעמדת נחיתות, אך ברוב הענפים הסוסים הערביים חזקים מספיק ויכולים לסחוב כל סוג של רוכב.

במשך מאות שנים הסוסים הערביים חיו במדבר בשיתוף הדוק עם בני האדם, וחיו עם הבדואים באוהליהם למחסה ולהגנה מגנבה, קרוב לילדים ולמשפחה. רק סוסים עם אופי טוב הורבו, וכתוצאה מכך לסוסים הערביים מזג טוב שבנוסף לתכונות טובות רבות נוספות הופך אותם לאחד מהגזעים הטובים ביותר לרכיבת ילדים. 
הסוסים הערביים אינטליגנטיים מאוד ולומדים מהר. יחסית קשה לאמן סוסים ערביים, ולמרות מזג טבעי טוב ויכולת טבעית לשתף פעולה עם בני אדם, אם לא יתנהגו כלפיו בצורה נאותה הסוס הערבי, כמו כל גזע סוסים, יכול להילחץ ולהיות מודאג בקרבת בני אדם.

הסוסים מופיעים בצבעים לבן, חום, חום כהה, שחור, אפור, וישנם גם סוסים בעלי כתמים. השחור פחות נפוץ והאפור והגוונים החומים נפוצים יותר, כאשר סוסים גזעיים הם לא בעלי כתמים, ובעלי צבע אחיד.

## הסוס הערבי באמנות

## קישורים חיצוניים
* 
* 

ע
חמת דאר

שמאל|250px
**חַמֹּת דֹּאר** או **חַמַּת**, הייתה עיר מבצר על שפת הכנרת בתקופת המקרא. 

בספר יהושע מסופר שחמת נמסרה לשבט נפתלי עם האתרים: חלף, אלון בצעננים, אדמי הנקב, ויבנאל וערי המבצר: הצדים, צֵר, וכנרת ואתרים נוספים:

בספר יהושע מסופר שחמת דאר הייתה עיר מקלט וגם נמסרה ללויים:

חוקרי מקרא הציעו לזהות בין חמת דאר או חמת, ובין העיר **חמון**, שהוזכרה בספר דברי הימים כשייכת לנחלת שבט נפתלי:

בתקופת בית שני הוקמה, באתר חמת דאר, העיר **חמתן** או **חמתא**, שבמעיינותיה החמים נהגו רבים לרחוץ; הוזכרה על ידי ההיסטוריון יוסף בן-מתתיהו בספרו **[[קדמוניות היהודים]]**, ובמסכת מגילה בתלמוד הבבלי.במאה ה-20, האתר נקרא חמי טבריה.

## לקריאה נוספת
* יוחנן אהרוני, **אטלס כרטא לתקופת המקרא**, ירושלים: הוצאת כרטא, 1974.
## קישורים חיצוניים
* חמת דאר, אנציקלופדיה מקראית, באתר כותר

## הערות שוליים

קטגוריה:יישובי המקרא
קטגוריה:כנען
קטגוריה:נחלת שבט נפתלי
ההסכם האנגלו-מצרי (1936)

**ההסכם האנגלו-מצרי** (באנגלית: **Anglo-Egyptian Treaty**) הוא כינויו של הסכם שנחתם בין מצרים ובין בריטניה ב-1936 שהסדיר את סיום הכיבוש האנגלי במצרים, את נסיגת הכוחות הבריטים ממצרים, ואת היחסים בין שתי המדינות בהקשר של יחסי החוץ, וניהול סודאן ותעלת סואץ.

## הרקע לחתימת ההסכם

בשנת 1922 הכריזו הבריטים כי מצרים, שהייתה תחת שלטון צבאי בריטי משנת 1882, היא מדינה עצמאית, ותנוהל כפרוטקטורט בריטי. הכרזה זו לא סיפקה את השאיפות המצריות לעצמאות. משברים חוקתיים ומהומות סיכנו את היציבות במדינה, ועם מותו של המלך פואד הראשון הוביל ראש הממשלה מטעם מפלגת הוופד מוסטפא א-נחאס פאשה לחתימת חוזה שיסדיר את יחסי שתי המדינות.

## חתימת החוזה וסעיפיו

ההסכם נחתם במשרד החוץ בלונדון ביום 26 באוגוסט 1936 על ידי שר החוץ אנתוני אידן, הלורד שומר החותם לורד הליפקס, שר הפנים ג'ון סיימון, ראש הממשלה רמזי מקדונלד והנציב העליון למצרים (שהוראות ההסכם שינו את משרתו לשגריר בריטניה במצרים) מיילס לאמפסון. מהצד המצרי חתמה משלחת של 13 נציגים בראשות מוסטפא א-נחאס פאשה.

תוקפו של ההסכם היה עשרים שנה, והוא הסדיר את עצמאותה של מצרים כמדינה החברה בחבר הלאומים. המדינות הסכימו על ברית צבאית ומדינית, וסוכם כי הצבא הבריטי יקטין את נוכחותו במצרים ל-10,000 חיילים וכוחות עזר, שיוצבו באזור תעלת סואץ. כן סוכם כי סודאן תמשיך להתנהל כקונדומיניום (משטר משותף) אנגלו- מצרי.

## קיומו של ההסכם

ב-1937 מילאה בריטניה אחר שתי התחייבויות חשובות לפי ההסכם. האחת - צירופה של מצרים לחבר הלאומים, והשנייה, הסכמה לוויתור על הקפיטולציות, הזכויות המיוחדות לתושבי חוץ, שנהגו עוד מימי השלטון העות'מאני. עם זאת, ברבות הימים נתפס ההסכם כמגביל את עצמאותה של מצרים, והופר מספר פעמים על ידי בריטניה. בריטניה החזיקה במצרים צבא גדול משהתחייבה בהסכם, ולא הסתפקה בבסיסים באזור התעלה, וכן התערבה מספר פעמים בענייניה הפנימיים של מצרים. כך, למשל, ב-4 בפברואר 1942 כפתה בריטניה בכוח על המלך פארוק לפזר את ממשלתו ולשוב ולמנות את א-נחאס לראש ממשלה, לאחר שהקיפה את ארמונו בצבא.

בתקופת מלחמת העולם השנייה מילאה מצרים את מחויבויותיה על פי החוזה, והעמידה את אדמתה לרשות הצבא הבריטי, אך לא הצטרפה בעצמה למלחמה, ולא הכריזה מלחמה על מדינות הציר עד סמוך לסוף המלחמה, בשנת 1945.

## ביטול ההסכם ואחרית דבר

באוקטובר 1951 הודיעה מצרים באופן חד צדדי על ביטול ההסכם. בשנת 1954, לאחר המהפכה המצרית ועלייתו לשלטון של גמאל עבד אל נאצר חתמו הצדדים על הסכם חדש שהסדיר באופן סופי את נסיגת כוחות בריטניה מאזור תעלת סואץ. נסיגת הכוחות הבריטיים הושלמה ב-18 ביולי 1956 וב-26 ביולי נאצר הכריז על הלאמת חברת תעלת סואץ. בעקבות צעד זה, בריטניה וצרפת השתלטו על תעלת סואץ במבצע מוסקטר, כחלק ממבצע קדש. בעקבות הלחימה, התקבלה החלטה של האומות המאוחדות על העברת תעלת סואץ לבעלות מצרים.

## ראו גם
*העסק הביש

## קישורים חיצוניים

* 

* ההסכם האנגלו מצרי הוויקי של ד"ר אורי אמיתי.

## הערות שוליים

קטגוריה:אמנות והסכמים במאה ה-20
קטגוריה:מצרים: אמנות והסכמים
אנגלו 1936)
קטגוריה:סודאן: היסטוריה
קטגוריה:המזרח התיכון: היסטוריה
קטגוריה:1936
וייטנאם במשחקים הפאראלימפיים

**[[וייטנאם]]** השתתפה לראשונה ב בסידני (2000) ומאז משתתפת במשחקים דרך קבע. במשחקי החורף לא נטלה וייטנאם חלק מעולם.

אל המשחקים הפאראלימפיים בסידני בשנת 2000 שלחה וייטנאם שני ספורטאים, גבר ואישה, שהתחרו בהרמת כוח ובאתלטיקה, אך הגיעו למקום האחרון במקצועותיהם. 

במדליות הפאראלימפיות הראשונות בתולדות וייטנאם, זכתה המשלחת ב, כשהצליחה לזכות בארבע מדליות - מדליית זהב, מדליית כסף ושתי מדליות ארד. ב זכה נציג וייטנאם במדליית כסף בהרמת כוח.

## מדליות לפי אולימפיאדה
### משחקי הקיץ

## ראו גם
* וייטנאם במשחקים האולימפיים
* וייטנאם במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:וייטנאם: ספורט
גרציאני

קטגוריה:שמות משפחה יהודיים
קטגוריה:שמות משפחה איטלקיים
פורט בראג

ממוזער|שמאל|אימון צניחה בפורט ליברטי
**פורט בראג** (באנגלית: **Fort Bragg**) הוא בסיס צבאי של צבא ארצות הברית המשתרע על פני המחוזות קמברלנד, הוק והרנט, ובקרבת הערים פאייטוויל וספרינג לייק במדינת צפון קרוליינה בארצות הברית. הבסיס קרוי על שמו של הצנחן רולנד בראג מעוטר בכוכב הכסף במלחמת העולם השנייה. קודם לכן היה קרוי על שמו של גנרל ברקסטון בראג, אשר פיקד על כוחות בצבא הקונפדרציה במלחמת האזרחים האמריקנית ובשנים 2023 עד 2025 נקרא הבסיס פורט ליברטי.

הבסיס ידוע כמרכז להכשרתם ואימונם של הכוחות המוטסים והמוצנחים האמריקניים ובהם הדיוויזיה המוטסת ה-82 של הצבא וכן כמרכז ההכשרה של הכוחות המיוחדים של צבא ארצות הברית. בבסיס ישנו מרכז ההכשרה ללוחמה מיוחדת על שם ג'ון קנדי, וכמו כן הוא משמש משכנם של הקורפוס המוטס ה-18, וכוח דלתא. בשנת 2011 הנשיא ברק אובמה בחר לציין את סיום המלחמה בעיראק ואת חזרתם של כוחות צבא ארצות הברית מעיראק בבסיס זה.

## קישורים חיצוניים

* 

## הערות שוליים

קטגוריה:קרוליינה הצפונית
קטגוריה:בסיסי צבא בארצות הברית: צבא ארצות הברית
קטגוריה:קצרמר צבא
ברברה (עיר)

**בֶּרְבֵּרָה** (בערבית - **بربرة**) היא עיר נמל בסומלילנד  בעבר הייתה ברברה בירתה של המושבה סומלילנד הבריטית, מייסודה בשנות השמונים של המאה ה-19 ועד לשנת 1941, עד שהוחלפה בהרגייסה. בברברה יש נמל מים עמוקים שבנייתו הושלמה ב-1962, והוא משמש כנמל העיקרי של סומלילנד.

## קישורים חיצוניים

* 

קטגוריה:סומליה: ערים
קטגוריה:סומלילנד: ערים
קטגוריה:אפריקה: ערי נמל
קטגוריה:הים הערבי: ערי נמל
ג'ייסון קאפונו

**ג'ייסון אלן קאפונו** (באנגלית: **Jason Alan Kapono**; נולד ב-4 בפברואר 1981) הוא כדורסלן עבר אמריקאי ששיחק בעמדת הסמול פורוורד. פעמיים הוא הוביל את ליגת ה-NBA באחוזים לשלוש נקודות. כמו כן, הוא זכה פעמיים בתחרות השלשות באולסטאר.

## ראשית חייו

קאפונו נולד בלונג ביץ' שבקליפורניה לג'ו ולטוני קאפונו. לאחר קריירה מוצלחת בתיכון, נהנה קאפונו גם מהצלחה באוניברסיטת קליפורניה בלוס אנג'לס, שם הוא ממוקם במקום השלישי בצבירת נקודות עם 2,095. הוא היחיד שהוביל את אוניברסיטת קליפורניה בנקודות במשך 4 שנים רצופות. הוא סיים את לימודיו עם תואר בהיסטוריה. בדראפט ה-NBA 2003, הוא נבחר על ידי קליבלנד קאבלירס במקום ה-31.

## קריירה ב-NBA

בעונתו הראשונה ב-NBA, שיחק קאפונו רק 41 משחקים אף על פי שהוביל את קבוצתו באחוזים לשלוש נקודות (47.7%). בעונתו השנייה, עבר קאפונו לשארלוט בובקאטס לאחר דראפט ההרחבה, ושיפר את ממוצעיו מ-3.5 נקודות למשחק ל-8.5 נקודות למשחק. בעונת 2005/06 החתימו מיאמי היט אותו לאחר שהיה שחקן חופשי. בעונה זו הוא גם זכה באליפות היחידה שלו.

בעונת 2006/07 הוא שיפר משמעותית את ממוצעיו, ואף הוביל את הליגה באחוזים ל-3 נקודות (51.4%), אשר הציבו אותו במקום הרביעי בהיסטוריה באחוזים ל-3 נקודות בעונה. באותה עונה הוא גם זכה בתחרות השלשות של סוף-שבוע האולסטאר ב-NBA, כאשר הביס את דירק נוביצקי וגילברט ארינאס בגמר עם 24 נקודות ובזאת השווה את שיאו של מרק פרייס לכמות נקודות בגמר תחרות השלשות.

קאפונו חזר על הישג זה ב-2008, כאשר קלע בסיבוב האחרון 25 נקודות, שזה שיא כל הזמנים לסיבוב ולסיבוב האחרון. בעונה זו קלע שיא קריירה של 29 נקודות ו-8 ריבאונדים. גם בעונה זאת הוביל את הליגה באחוזים משלוש.

ב-9 ביוני 2009 עבר קאפונו בטרייד לפילדלפיה 76' עבור רג'י אוונס.

ב-9 בדצמבר 2011 חתם בלוס אנג'לס לייקרס, ובמרץ העבירה אותו הקבוצה לצד לוק וולטון לקליבלנד קאבלירס תמורת רמון סשנס וכריסטיאן איינגה . כעבור יומיים נופה מסגל הקבוצה.

ב-15 בנובמבר 2015 חתם בפנתנייקוס מליגת העל היוונית בכדורסל ומהיורוליג. עם הקבוצה זכה בגביע היווני בכדורסל, אך הוא בחר לעזוב אותה בתום העונה.

במאי 2014 דיווחה התקשורת על פרישתו של קאפונו ממשחק מקצועני. למרות זאת, הוא חתם על חוזה בגולדן סטייט ווריורס ב-4 באוקטובר באותה שנה, ונופה מסגלה מעט לאחר מכן.

## נבחרת לאומית

ב-2001 הוא זכה עם נבחרת ארצות הברית עד גיל 21 באליפות העולם. ב-2008 הוא נבחר להתאמן עם הנבחרת הלאומית בלאס וגאס, כדי לעזור לה לנצח באולימפיאדת בייג'ינג 2008.

## חייו האישיים

קאפונו הוא ממוצא הוואי ופורטוגזי. הוא התחתן עם אשלי קליין ויש להם 2 ילדים. אביה של אשתו ואחיה היו שחקני כדורגל בארצות הברית.

## שיאים ותארים
### תארים
* אליפות ה-NBA (2006/07 עם מיאמי)
* אלוף תחרות השלשות בשבוע האולסטאר (2007, 2008)
*הוביל את הליגה באחוזים מקו השלוש (2007, 2008)

### שיאים
* שיא נקודות לסיבוב בתחרות השלשות (25)
*השחקן היחיד בהיסטוריית ה-NBA שהוביל את הליגה באחוזים מקו השלוש שנתיים רצופות (2007,2008) .

## סטטיסטיקות קריירה
### עונה סדירה

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:כדורסלנים אמריקאים
קטגוריה:בחירות דראפט של קליבלנד קאבלירס
קטגוריה:כדורסלני טורונטו ראפטורס
קטגוריה:כדורסלני פילדלפיה 76'
קטגוריה:כדורסלני קליבלנד קאבלירס
קטגוריה:כדורסלני לוס אנג'לס לייקרס
קטגוריה:כדורסלני פנאתינאיקוס
קטגוריה:כדורסלני אוניברסיטת קליפורניה בלוס אנג'לס
קטגוריה:זוכי תחרות השלשות של ה-NBA
קטגוריה:קליפורניה: כדורסלנים
קטגוריה:אמריקאים שנולדו ב-1981
הנשיא הנצחי של הרפובליקה

**ה[[נשיא]] הנצחי של הרפובליקה** (בקוריאנית: 공화국의 영원한 주석) הוא תואר שניתן לקים איל-סונג, נשיאה הראשון של קוריאה הצפונית. התואר ניתן לו במסגרת תיקון לחוקת קוריאה הצפונית שהתקבל ב-5 בספטמבר 1998. במבוא לחוקה נכתב: "תחת הנהגתה של מפלגת הפועלים של קוריאה הצפונית, הרפובליקה הדמוקרטית העממית של קוריאה והעם הקוריאני יראו, בהערכה גדולה, במנהיג הדגול החבר קים איל-סונג את הנשיא הנצחי של הרפובליקה...". משמעות הדבר היא שאיל-סונג המנוח הוא האדם היחיד הרשאי להחזיק בתואר "נשיא המדינה".

התואר "הנשיא הנצחי של הרפובליקה" מוזכר במבוא לחוקה, ואינו מוזכר עוד בהמשך. מטבע הדברים, זהו תואר כבוד שאינו מקושר לשום משרד ממשלתי ולא ניתנו למחזיק בו סמכות או הטבות כלשהן.

סמכויות הנשיא, שתפקידו בוטל באופן רשמי עם קבלת החוקה ב-1998, חולקו בין שלושה משרדי ממשלה: ראש הממשלה, יושב ראש נשיאות אספת העם העליונה, ויושב ראש ועדת ההגנה הלאומית. יושב ראש ועדת ההגנה הלאומית נבחר גם לשמש כמנהיג המדינה דה יורה.

## ראו גם
* חוקת קוריאה הצפונית

## לקריאה נוספת

*


קטגוריה:קוריאה הצפונית: תרבות
קטגוריה:קוריאה הצפונית: פוליטיקה
קטגוריה:תארים
רבי שמעון בן יהודה

**רבי שמעון בן יהודה איש כפר עכו** היה תנא בדור החמישי (המחצית השנייה של המאה ה-2). תלמידו המובהק של רבי שמעון בן יוחאי, וכמעט כל מאמריו הם בשמו, פעמים - בניגוד למסורות אחרות בשם בן יוחאי. גם כאשר הוא ורבי אלעזר בן רבי שמעון מוסרים יחדו בשם רבי שמעון - הוזכר רבי שמעון בן יהודה לפני רבי אלעזר. מסר גם בשם רבי יוסי בן חלפתא ואף בשם רבי עקיבא ורבי ישמעאל. הוזכר ארבע פעמים במשנה, וכמאה פעמים בספרות חז"ל שבידינו בכללה.

היה תושב כפר עכו הסמוך לעיר עכו, ובמספר מקומות הובא בתור "רבי שמעון איש כפר עכו", או בשמו המלא: "רבי שמעון בן יהודה איש כפר עכו" (לעיתים בצורות כתיב אחרות: עמוס, אמוס, איבוס, עכוס, עכום, עיכום).

במקומות ספורים אמר דברים שלא בשם חכם אחר, כולם בענייני אגדה.

כנגד הדעה שבית מנוגע "לא היה ולא עתיד להיות" סיפר רבי שמעון בן יהודה על מקום בגליל שנמסר עליו שיש בו אבנים מנוגעות.

מצאנו שהתנא רבי זכאי מוסר בשמו.

מסופר על הוראות שונות שנתן לאריסו בענייני כלאים, ומן הסיפור משתמע שהתפרנס מחקלאות.

רב שרירא גאון באיגרתו הידועה מונה את ר"ש בן יהודה בין חכמי דורו של רבן שמעון בן גמליאל.

בתוספתא הוזכר חכם בשם "רבי יהודה בן אגרא איש כפר עכו", ויש משערים שהוא אביו של רבי שמעון בן יהודה. במכילתא הוזכר גם "יהודה איש כפר עכו" כמי ששאל שאלה את רבן גמליאל, ונראה שהוא אבי רבי שמעון, שמוזכר בפרשיה העוקבת.

בעל ספר יוחסין השלם סובר שהוא אחיו של רבי יוסי ברבי יהודה ובנו של רבי יהודה בר אלעאי. יש שתמהו על כך, שכן ממקורות רבים נודע שרבי יהודה חי בלוד, ולא בכפר עכו. כמו כן, לא מצאנו אף הלכה שרבי שמעון מסר בשם רבי יהודה אביו, ואף לא נקרא "רבי שמעון ברבי יהודה", כפי שמצאנו רבות אצל רבי יוסי ברבי יהודה, לכן נראה שאביו לא נסמך לרבנות.

## לקריאה נוספת
* 
* אטלס עץ חיים, כרך ד', עמ' 308

## קישורים חיצוניים

* 

## הערות שוליים

קטגוריה:הדור החמישי לתנאים
קטגוריה:תלמידי רבי שמעון בר יוחאי
פיטאקוס איש מיטילנה

**פיטאקוס איש מיטילנה** (יוונית: Πιττακός) בנו של הירדיוס (כ 640-568 לפנה"ס), היה אחד משבעת חכמי יוון.

## חייו
פיטאקוס נולד במיטילנה, ושם בתור גנרל בצבא הוביל חייליו לניצחון על צבא אתונה ומפקדם פרינון. עקב ניצחונו על האתונאים, נתנו תושבי מיטילנה בידיו את כוח השלטון. לאחר עשר שנים של שלטון התפטר פיטאקוס מתפקידו, ולעיר הוכנסה חוקה למען הסדר הטוב.

בזמן שהאתונאים תקפו את העיר מיטילנה, פיטאקוס אתגר את גנרל הצבא האתונאי לקרב יחידים (אחד על אחד) מתוך הבנה כי התוצאות יקבעו את המלחמה וימנעו שפיכות דמים מיותרת. ולאחר שזכה בקרב, נבחר להיות שליט במיטילנה.

סופרים מסוימים מתארים את פיטאקוס כאב לבן ושמו טירהאאוס.

## קישורים חיצוניים

* 

קטגוריה:יוונים בתקופה ההלנית
קטגוריה:שבעת חכמי יוון
קטגוריה:אישים שחיו במאה ה-6 לפנה"ס
קטגוריה:אישים שחיו במאה ה-7 לפנה"ס
שכונת קרמידאר

**שכונת קרמידאר בבוקרשט** (ברומנית **Mahalaua Cărămidarilor**), הידועה גם בשם **Cărămidarii de Jos** (**קרמידאר תחתית**) הייתה שכונה היסטורית עממית ("מאחאלה") בדרום-מזרחה של העיר בוקרשט, בירת רומניה. קיומה כיישוב תועד לראשונה בשנת 1668. היא שכנה באדמות ביצתיות על הגדה הימנית של הנהר דמבוביצה, לא רחוק מהגבעות פיסקולוי, מרצישורולוי ווקרשט.
השכונה השתרעה מ"הגשר הישן" (פודול וק Podul vechi), כיום הגשר "טימפור נוי" (Timpuri Noi - "זמנים חדשים") ועד ליציאת הדמבוביצה מן העיר. במאה ה-18 המקום הפך לחלק מן העיר בוקרשט.

שמה - קרמידאר - ציין את מקצוע יוצרי הלבנים, ברומנית "קרמידה" (מילש שהושאלה מיוונית "קרמידי"). כאן יוצרו לבנים ששימשו לבניית בתים וארמונות רבים בבוקרשט למשך כמה מאות שנים.
בשלהי המאה ה-19 התקיים בשכונה מפעל המים שסיפק מים לעיר. במאה ה-19 תושבי השכונה התחילו לעסוק בגידול ירקות ופרחים, סנדלרות ומלאכות אחרות.

במחצית הראשונה של המאה ה-19 הייתה השכונה אחת מ"עשר היציאות" או ה"מחסומים" (המצוינים בתקנון האורגני של בוקרשט).

בשכונה זאת בילה חלק רב מילדותו הצייר ניקולאיה גריגורסקו. הוא עבר לגור בה עם אמו ואחיו בשנת 1843.
בשכונה זו נולדה בשנת 1913 הזמרת הלאומית של רומניה במאה ה-20, מריה טנאסה.

כיום, במקום שבו נמצאה בעבר שכונת קרמידאר, עומד רובע טינרטולוי (רובע "הנוער"). ציון היסטורי לשכונה שאיננה עוד נשארה כנסייה לכבוד גאורגה הקדוש (ספנטול גאורגה) הנקראת "קרמידאר דה ז'וס" (קרמידאר תחתית).

בימי מלחמת העולם השנייה, בהפצצה האווירית האמריקאית הגדולה הראשונה על בוקרשט ב-4 באפריל 1944, נהרגו בשכונה כ-140–150 אזרחים, מתוכם 75 נקברו בבית הקברות המקומי.

אתר השכונה לשעבר משתלב כעת בנוף המודרני של בוקרשט, שבו התפתחו קמפוס האוניברסיטה הפוליטכנית, הגן הבוטני, בניינים צבוריים ושיכוני מגורים.

בבוקרשט של פעם הייתה קיימת גם שכונה בשם "קרמידאר דה סוס" (קרמידאר עילית) גם על אדמות ביצתיות בקצה הצפון-מערבי של העיר, במקום שבו נכנסה הדמבוביצה אל הכפר גרוזבשט.

## קישורים חיצוניים
*Constantin C. Giurescu *Istoria Bucureştilor, Bucureşti, Vremea, 2009*
*אתר הפארוכיה קרמידאר דה ז'וס
*כנסיית קרמידאר דה ז'וס עם תמונות

## הערות שוליים

קטגוריה:בוקרשט: גאוגרפיה
קטגוריה:שכונות
קלאובולוס איש לינדוס

**קלאובולוס איש לינדוס** (ביוונית: **Κλεόβουλος**) היה אחד משבעת חכמי יוון שחי במהלך המאה ה-6 לפנה"ס.
## ביוגרפיה
קלאובולוס היה בנו של אבגוראס, ואזרח לינדוס שברודוס, יוון. קלמנס מאלכסנדריה אמר עליו שהיה מלך הלינדיאנים, ופלוטרכוס תיאר אותו כטיראני.

במכתב שצוטט על ידי דיוגנס לארטיוס נאמר כי קלאובולוס הזמין את סולון ללינדוס כמקום דמוקרטי, על מנת לברוח מפייסיסטראטוס הרודן באתונה, דבר שכנראה לא היה הגיוני.

קלאובולוס טען כי למד פילוסופיה במצרים, מעבר לחכמה שרכש ביוון. לקלאובולוס איש לינדוס הייתה בת בשם קלאובולינה אשר הייתה נוהגת לכתוב חידות "הקסמטר" (חידות ארוכות), שעליהן נאמר כי היו משמעותיות לא פחות משלו.

נאמר עליו כי חי עד גיל שבעים והיה מכובד ובעל מראה טוב, וכיום יש קבר על שמו בלינדוס.

## קישורים חיצוניים

קטגוריה:יוונים בתקופה ההלנית
קטגוריה:משוררי יוון העתיקה
קטגוריה:אמנים שעל שמם כוכב לכת מינורי
קטגוריה:רודוס
קטגוריה:שבעת חכמי יוון
דיין דיהן

[ממוזער|שמאל|250px|דיין דיהן, [קומיק-קון, סן דייגו|קומיק-קון 2016]]
**דיין ויליאם דיהן** (באנגלית: ** Dane William DeHaan**; נולד ב-6 בפברואר 1986) הוא שחקן קולנוע וטלוויזיה אמריקאי. ידוע בזכות תפקידיו בסרט "כרוניקה בזמן אמת", בתור הארי אוסבורן בסרט "ספיידרמן המופלא 2" ומתפקידו כג'סי בסדרה "בטיפול".

## ביוגרפיה
דיהן נולד בעיר אלנטאון שבפנסילבניה, בנם של סינתיה בוסיה ושל ג'ף דיהן, מתכנת מחשבים במקצועו. לדיהן אחות גדולה אחת, מייגן. דיהן הוא בוגר בית הספר לאומנויות של קרוליינה הצפונית.

## קריירה
דיהן החל את דרכו המקצועית כשחקן בברודוויי במחזה "בפאלו אמריקאי".

הוא התפרסם לראשונה בעונה השלישית של סדרת הדרמה האמריקאית "בטיפול" ברשת HBO, אשר מבוססת על סדרת ישראלית באותו שם מאת חגי לוי, בה גילם את ג'סי, נער הומו הבוחן את קשריו עם הוריו המאמצים ועם אמו הביולוגית.
ב-2011 הופיע כשחקן אורח בשלושה פרקים בסדרת הערפדים המצליחה "דם אמיתי", בתפקיד חבר אנשי הזאב טימבו.
ב-2012 הופיע בתפקיד הראשי בדרמת הפעולה הבדיונית "כרוניקה בזמן אמת", בתור הנער אנדרו דטמר.

בשנת 2013 שיחק לצד ריס וית'רספון וקולין פירת' בסרט הפשע "קשר שטני" של הבמאי אטום אגויאן.
בשנת 2013 בנוסף שיחק דיהן בסרט עם דניאל רדקליף שנקרא הרוג את יקיריך, שהביא לו המון הכרה בתחום הסרטי דרמה והקהילה הלהט״בית

בשנת 2016 כיכב דיהן בסרט המסתורין והמדע-בדיוני "מרפא לבריאות" בבימויו של גור ורבינסקי, וכמו כן דיבב את דמותו של ויקטור בסרט האנימציה "לרקוד". בשנת 2017 שיחק את התפקיד הראשי בסרט "ולריאן ועיר אלף הכוכבים" בבימויו של לוק בסון וגם שיחק בסרט הדרמה העצמאי "קדחת הצבעונים" לצדן של אליסיה ויקנדר וקארה דלווין.

בשנת 2020 כיכב דיהן בתפקיד הראשי של כריס לינווד בסדרת הפשע האיטלקית "זירו זירו זירו" שיצר סטפאנו סולימה לפריים וידאו, והוא מבוסס על ספר באותו שם מאת רוברטו סביאנו. באותה שנה כיכב בתפקיד הראשי בסדרה "הזר" של שירות הסטרימינג קוויבי.

## חיים אישיים
דיהן נישא לשחקנית אנה ווד ב-30 ביוני 2012. השניים נמצאים בזוגיות מאז 2006, ואף הופיעו יחד בסרט "כרוניקה בזמן אמת" בשנת 2012. בתם הראשונה נולדה ב-2017, ובן שנולד בשנת 2020. המשפחה מתגוררת בויליאמסבורג, ברוקלין שבניו יורק.

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי בית הספר לאמנויות של אוניברסיטת קרוליינה הצפונית
קטגוריה:אמריקאים שנולדו ב-1986